Krokodil in dieretuin geskiet om bewaarder te redFoto: Gregg Yan/Wikimedia Commons ŉ Krokodil wat ŉ bewaarder se hand in sy bek vasgegryp het, is in Switserland doodgeskiet, het die direkteur van die Zürich-dieretuin Woensdag gesê. ŉ Vroulike bewaarder was Maandag besig om die krokodil se hok skoon te maak toe die voorval gebeur het. Toe sy die krokodil uit die hok wou skuif, het hy haar hand gegryp en het ŉ paar minute lank haar hand in sy greep gehad sonder om te laat los. Die dieretuin het gevolglik besluit om die 1,5 meter lange, 15 kg krokodil te skiet, het Alex Ruebel, direkteur van die dieretuin, aan die Switserse nuusagentskap Keystone-SDA gesê. Die vrou was Woensdag nog in die hospitaal. Filippynse krokodille is ŉ seldsame spesie en slegs 250 is nog in die wild.